b'\n_START_ARTICLE_\nTarptautin\xc4\x97s teis\xc4\x97s institutas\n_START_PARAGRAPH_\nTarptautin\xc4\x97s teis\xc4\x97s institutas (pranc. Institut de droit international, IDI) \xe2\x80\x93 teisininkus vienijanti organizacija. Veikla \xe2\x80\x93 steb\xc4\x97jimas, kaip vystosi teis\xc4\x97 (srityse kaip tarptautin\xc4\x97 teis\xc4\x97, tarptautin\xc4\x97 privatin\xc4\x97 teis\xc4\x97), jos pl\xc4\x97tra. Institut\xc4\x85 sudaro ne daugiau kaip 132 teis\xc4\x97s ekspertai. Nauji asocijuoti, tikrieji bei garb\xc4\x97s nariai priimami kooptacija. Pagal nari\xc5\xb3 veikla laikomas mokslinink\xc5\xb3 draugija. \xc2\xa0\n_START_SECTION_\nIstorija\n_START_PARAGRAPH_\n1873 m. rugs\xc4\x97jo 8 d. \xc4\xafkurta Gente (Belgija). Ceremonija vyko rotu\xc5\xa1\xc4\x97je._NEWLINE_Steig\xc4\x97jai \xe2\x80\x93 teisininkai tarptautininkai Carlos Calvo (Argentina), Gustave Rolin-Jaequemyns ir \xc3\x89mile Louis Victor de Laveleye (Belgija), Pasquale Stanislao Mancini ir Augusto Pierantoni (Italija), Tobias Asser (Nyderlandai), Gustave Moynier ir Johann Caspar Bluntschli (\xc5\xa0veicarija), David Dudley Field (JAV), James Lorimer (Jungtin\xc4\x97 Karalyst\xc4\x97, Vladimiras Pavlovi\xc4\x8dius Bezobrazovas (Rusija) ir vokie\xc4\x8di\xc5\xb3 bei rus\xc5\xb3 teisininkas August von Bulmerincq, negal\xc4\x97j\xc4\x99s dalyvauti Steigiamajame susirinkime, nors ir buvo kviestas. \xc2\xa0 Iniciatoriai \xe2\x80\x93 Gustave Rolin-Jaequemyns ir Gustave Moynier. Pirmasis pirmininkas \xe2\x80\x93 Pasquale Stanislao Mancini. Kiti teisininkai, paveik\xc4\x99 Instituto veikl\xc4\x85 \xe2\x80\x93 rus\xc5\xb3 diplomatas Friedrich Fromhold Martens, ypa\xc4\x8d pl\xc4\x97toj\xc4\x99s humanitarin\xc4\x99 teis\xc4\x99 bei i\xc5\xa1 Vokietijos kil\xc4\x99s Felix Stoerk, vicepirmininkas, austras Leopold Freiherr von Neumann. Garb\xc4\x97s pirmininkai Gustave Rolin-Jaequemyns (1892), Gustave Moynier (1894), John Westlake (1911), Alb\xc3\xa9ric Rolin (1923) ir Charles de Visscher (1954 m.)._NEWLINE_1904 m. apdovanotas Nobelio taikos premija. \xc2\xa0'